Opinjoni tal-Kummissjoni skond l-Artikolu 251(2), it-tielet subparagrafu, punt (c) tat-Trattat tal-KE,dwar l-emendi tal-Parlament Ewropewlill-pożizzjoni komuni tal-Kunsill rigward il-proposta għal regolament tal-Parlament ewropew u tal-Kunsill li jemenda r-regolament tal-Kunsill (KEE) Nru 3922/91 dwar l-armonizzazzjoni tal-ħtiġijiet tekniċi u proċeduri amministrattivi fil-qasam ta’ l-avjazzjoni ċivili (UE-OPS) li temenda l-proposta tal-Kummissjoni skond l-Artikolu 250(2) tat-Trattat KE /* KUMM/2006/0591 finali - COD 2000/0069 */





[pic] | KUMMISSJONI TAL-KOMUNITAJIET EWROPEJ | Brussel 10.10.2006 KUMM(2006) 591 finali 2000/0069 (COD) OPINJONI TAL-KUMMISSJONI skond l-Artikolu 251(2), it-tielet subparagrafu, punt (c) tat-Trattat tal-KE,dwar l-emendi tal-Parlament Ewropewlill-pożizzjoni komuni tal-Kunsill rigward il-proposta għal REGOLAMENT TAL-PARLAMENT EWROPEW U TAL-KUNSILL li jemenda r-Regolament tal-Kunsill (KEE) Nru 3922/91 dwar l-armonizzazzjoni tal-ħtiġijiet tekniċi u proċeduri amministrattivi fil-qasam ta’ l-avjazzjoni ċivili (UE-OPS) LI TEMENDA L-PROPOSTA TAL-KUMMISSJONI skond l-Artikolu 250(2) tat-Trattat KE 2000/0069 (COD) OPINJONI TAL-KUMMISSJONI skond l-Artikolu 251(2), it-tielet subparagrafu, punt (c) tat-Trattat tal-KE,dwar l-emendi tal-Parlament Ewropewlill-pożizzjoni komuni tal-Kunsill rigward il-proposta għal REGOLAMENT TAL-PARLAMENT EWROPEW U TAL-KUNSILL li jemenda r-Regolament tal-Kunsill (KEE) Nru 3922/91 dwar l-armonizzazzjoni tal-ħtiġijiet tekniċi u proċeduri amministrattivi fil-qasam ta’ l-avjazzjoni ċivili (UE-OPS) 1. INTRODUZZJONI L-Artikolu 251(2), it-tielet subparagrafu, punt (c) tat-Trattat tal-KE jirrikjedi li l-Kummissjoni tagħti opinjoni dwar l-emendi proposti mill-Parlament Ewropew fit-tieni qari. Il-Kummissjoni tagħti l-opinjoni tagħha dwar l-emendi proposti mill-Parlament hawn taħt. 2. Sfond Data ta' trażmissjoni tal-proposta lill-PE u lill-Kunsill (dokument KUMM(2000)121 finali - 2000/0069COD) | l-24 ta’ Marzu 2000 | Data ta' l-opinjoni tal-Kumitat Ekonomiku u Soċjali: | id-19 ta’ Ottubru 2000 | Data ta' l-ewwel opinjoni tal-Parlament Ewropew, l-ewwel qari: | it-18 ta’ Jannar 2001 | Data ta' trażmissjoni tal-proposta emendata lill-PE u lill-Kunsill (dokument KUMM(2002)30 finali - 2000/0069COD) | l-4 ta’ Frar 2002 | Data tat-tieni opinjoni tal-Parlament Ewropew, l-ewwel qari | it-3 ta’ Settembru 2002 | Data ta' trażmissjoni tal-proposta emendata u riveduta lill-PE u lill-Kunsill (dokument KUMM(2004)73 finali - 2000/0069COD) | it-12 ta’ Frar 2004 | Data ta' l-adozzjoni tal-pożizzjoni komuni tal-Kunsill | l-14 ta’ Marzu 2006 | Data ta' l-opinjoni tal-Parlament Ewropew, it-tieni qari | il-5 ta’ Lulju 2006 | 3. L-għan tal-proposta - Matul il-preparazzjoni tat-tieni pakkett dwar il-liberalizzazzjoni ta’ l-avjazzjoni fl-1989, il-Kunsill u l-Kummissjoni ftiehmu li l-politika tat-trasport bl-ajru tal-Komunità għandha tindirizza wkoll l-armonizzazzjoni tal-qafas regolatorju li japplika għall-avjazzjoni ċivili sabiex jinżamm livell għoli ta’ sikurezza fl-avjazzjoni u tkun garantita kompetizzjoni ġusta bejn it-trasportaturi ta’ l-ajru . F’dak il-kuntest, il-Komunità adottat ir-Regolament 3922/91 dwar l-armonizzazzjoni tal-ħtiġijiet tekniċi u proċeduri amministrattivi fil-qasam ta’ l-avjazzjoni ċivili bil-għan li jiġu stabbiliti u jinżammu aġġornati regoli armonizzati għad-disinn, il-manifattura, l-operat u l-manutenzjoni tal-vettura ta’ l-ajru, u għall-ħaddiema u l-organizzazzjonijiet involuti f’dawn ix-xogħlijiet. - Sussegwentement, l-għan tal-proposta għall-emendar tar-Regolament Nru 3922/91, imsemmija hawn fuq, huwa li tistabbilixxi dispożizzjonijet tekniċi applikabbli fil-Komunità kollha u li tarmonizza d-dispożizzjonijiet fuq l-operat tal-vetturi ta’ l-ajru li jintużaw għat-trasport kummerċjali bl-ajru. 4. L-opinjoni tal-Kummissjoni dwar l-emendi adottati mill-Parlament Ewropew Il-Kummissjoni tista' taċċetta l-emendi kollha adottati mill-Parlament Ewropew fit-tieni qari. Dawn huma r-riżultat ta’ pakkett ta’ kompromess li sar bi ftehim bejn il-Parlament Ewropew u l-Kunsill bil-għan li jiġi adottat ir-Regolament fit-tieni qari. Dawn l-emendi jaqblu ma' l-istrateġija li ttieħdet mill-Kummissjoni fil-proposta tagħha u jindirizzaw it-tħassib tal-Kummissjoni dwar il-limiti għall-ħin tat-titjiriet ( flight-time limitations , FTL ) u l-membri ta’ l-ekwipaġġ. L-emenda 19 dwar klawżola ta’ nuqqas ta’ rġigħ lura : din l-emenda tintroduċi premessa ġdida sabiex tenfasizza li r-Regolament l-ġdid ma jridx iwassal għal livell ta' sikurezza iktar baxx fl-avjazzjoni ta’ l-Istati Membri li diġà għandhom standards għoljin, irrispettivament jekk humiex stipulati fil-leġiżlazzjoni jew negozjati fi ftehim kollettiv. L-emenda 20 dwar valutazzjoni xjentifika u medika : din il-premessa emendata tqassar minn tliet snin għal sentejn (wara li jidhol fis-seħħ ir-Regolament) il-perjodu li fih għandha ssir il-valutazzjoni xjentifika u medika tad-dispożizzjonijiet dwar il-limiti għall-ħin tat-titjiriet u ta' servizz u r-rekwiżiti ta' mistrieħ u, fejn ikun il-każ, id-dispożizzjonijiet dwar il-membri ta’ l-ekwipaġġ. L-emenda 21 dwar l-operaturi tat-titjiriet tat-tagħbija bil-lejl: tintroduċi premessa ġdida biex tagħmel tajjeb għall-fatt li l-kundizzjonijiet ta’ roster u ħinijiet tax-xogħol speċifiċi għas-servizzi express tal-ġarr tal-merkanzija bil-lejl u entitajiet li jipprovdu servizzi kienu tħallew barra mill-proposta tal-Kummssjoni oriġinali u mill-ewwel qari tar-rapport tal-Parlament Ewropew. L-emenda 22 dwar valutazzjoni xjentifika u medika tas-subpartijiet Q u O : tintroduċi premessa ġdida li tistqarr li l-Aġenzija Ewropea għas-Sikurezza ta' l-Avjazzjoni ( EASA ) għandha tiffinalizza valutazzjoni xjentifika u medika tas-subparti Q u fejn huwa relevanti, tas-subparti O, fuq il-bażi tagħhom, il-Kummissjoni għandha, jekk meħtieġ, tfassal u tressaq prosposti għall-emenda tad-dispożizzjonijiet tekniċi relevanti mingħajr dewmien. L-emenda 23 dwar moviment liberu tal-membri ta’ l-ekwipaġġ fil-Komunità. tintroduċi premessa ġdida li tenfasizza kemm hu importanti li tinżamm l-ispinta fir-rigward ta' l-armonizzazzjoni tar-rekwiżiti għall-membri ta’ l-ekwipaġġ sabiex ikun faċilitat il-moviment liberu tal-membri ta’ l-ekwipaġġ fi ħdan is-suq uniku. L-emenda 24: tispeċifika li l- EASA ser tiffinalizza valutazzjoni xjentifika u medika tad-dispożizzjonijiet tas-subparti Q u, fejn “ hu relevanti ” biss , tas-subparti O ta’ Anness III. L-emendi 16 u 25: tispeċifika li l- EASA ser tassisti lill-Kummissjoni fit-tħejjija ta’ proposti għall-modifka tad-dispożizzjonijiet tekniċi applikabbli tas-“ Subparti O u ” s- subparti Q ta’ Anness III. Il-konklużjoni tal-pakkett ta’ kompromess ġiet iffaċilitata permezz ta’ dikjarazzjoni li l-Kummissjoni għamlet waqt is-sessjoni Plenarja tal-Parlament Ewropew f’Lulju 2006 (ara l-anness). 5. Konklużjoni Dawn l-emendi jirriflettu kompromess interistituzzjonali. Meħudin flimkien, jissejsu fuq l-għanijiet li huma l-bażi tal-proposta tal-Kummissjoni, u għalhekk, il-Kummissjoni tista’ tagħti opinjoni favorevoli fuq l-emendi proposti kif ġew indikati hawn fuq. Skond l-Artikolu 250(2) tat-Trattat tal-KE, il-Kummissjoni temenda l-proposta tagħha kif stipulat hawn fuq. Anness: Dikjarazzjoni tal-Kummissjoni fis-Sessjoni Plenarja tal-Parlament fl-4 ta’ Lulju 2006 VALUTAZZJONI XJENTIFIKA U MEDIKA TAS-SUBPARTIJIET O U Q Dikjarazzjoni mill-Kummissjoni: “Rigward il-valutazzjoni xjentifika u medika tas-subpartijiet O u Q li hemm referenza għalihom fl-Artikolu 8a(1), il-Kummissjoni tikkonferma li din il-valutazzjoni ser tinkludi l-kwistjoni ta' mġiba umana f'emerġenza u l-kompetenzi relatati meħtieġa. Il-Kummissjoni tikkonferma wkoll li jekk il-valutazzjoni mill-Aġenzija Ewropea għas-Sikurezza ta' l-Avjazzjoni ( EASA ) turi li hemm bżonn li r-Regolament jiġi modifikat, inkluż l-Anness III tiegħu, għandha l-intenzjoni li tippreżenta kif xieraq, proposti għal dan il-għan, mingħajr dewmien.